Kazu samtbeka

Kazu samtbeka jeb kazu beka, arī samtainā bekaA.Balodis, “Rokasgrāmata sēņotājiem”, Liesma, 1974. 101. lpp. (Xerocomus subtomentosus, agrāk Boletus subtomentosus) ir Latvijā vidēji bieža beku dzimtas sēne, kuras augļķermeņi ir ēdami. Izraudzīta par samtbeku ģints tipisko sēni. Daļa mikologu pieturas pie uzskata, ka ar šo sugu patiesībā tiek apzīmētas vairāku sugu sēnes, jo kazu samtbekas stipri atšķiras pēc izskata, īpaši cepurītes krāsas, un mikorizu veidojošajām koku sugām.MushroomExpert.com Iespējams, ka Ziemeļamerikā neviena no šīm sugām nav identiska ar Ziemeļeiropas kazu samtbeku.California fungi Dažas no šādām sugām jau ir izdalītas atsevišķi, piemēram, raibā samtbeka.Detection of species within the Xerocomus subtomentosus complex in Europe using rDNA-ITS sequences.

 Sēnes apraksts 
 Cepurīte: krāsa pelēcīgi olīvbrūna, olīvzaļa vai dzeltenbrūna, ārzemju avoti reizēm sēni raksturo pat kā dzeltenu. Forma izliekti polsterveida. Platums līdz 10, reti 15 cm. Virsmiziņa sausa, matēti samtaina, reizēm ieplaisājusi, malās mazliet ieliekta, nav novelkama. Mīkstums balts, bālgans vai dzeltenīgs, vecumā porains, ar vīstošu augļu smaržu, griezumu vietās krāsu nemaina vai kļūst  zilē.
 Stobriņi: kātiņam pieauguši, irdeni, nedaudz atšķirīga garuma, dzelteni, vēlāk zaļgandzelteni. Atveres stūrainas, zeltainas, sēnei augot top iezaļganas, saspiežot kļūst netīri zilganas.
 Kātiņš: cilindrisks vai pie pamata sašaurināts, gareniski rievots, bieži izliekts, dzeltenīgi brūns vai ar sarkanīgu nokrāsu augšdaļā, pie pamatnes gaišāks, ar tumšbrūnu tīklojumu, bez gredzena. Garums līdz 10 cm, resnums 1—2 cm.
 Sporas: vārpstveida-elipsoīdas, iedzeltenas, masā okerbrūnas, 10—14/4—6 µm.
 Bazīdijas: četrsporu, 40—45/12—14 µm.
 Cistīdas: vārpstveida, bezkrāsainas vai dzeltenīgas, 50—75/15 µm.V.Lūkins, “Bekas”, Liesma, 1978. 43. lpp.«Грибы СССР», Мысль, Москва, 1980., 151. lpp.T.Lesoe, “Sēnes”, Zvaigzne ABC, 1998. 193. lpp. .M.Antone, “Sēnes”, Avots, 2003. 66. lpp. .О.Гапиенко, Я.Шапорова “Флора Беларуси. Грибы. Том 1. Boletales. Amanitales. Russulales”, 2012, "Беларуская навука", 59. lpp. .

 Augšanas apstākļi 

Mikorizas sēne. Aug dažādu tipu mežos zem dažādiem kokiem, bieži mežmalās un pie skudru pūžņiem, no jūnija līdz oktobrim.Л.Лебедева, «Грибы», Госторгиздат, 1937. 58. lpp.Š.Evansa, Dž.Kibijs, “Sēnes”, Zvaigzne ABC, 2004. 198. lpp. .

 Barības vērtība 

Ēdama bez iepriekšējas novārīšanas.

 Līdzīgās sugas 

Grubuļainā samtbeka ir līdzīga pēc krāsas, bet tai tumšāka un nelīdzena cepurīte un resns kātiņš.  Vēl līdzīgas ir kastaņbrūnā samtbeka, kuras cepurīte attiecīgi ir kastaņbrūna, un raibā samtbeka, kuras cepurīte stipri saplaisājusi un ar sarkanīgu nokrāsu.

 Skatīt arī 

 Sēņošana
 Sēnes kulinārijā
 Sēņu tirdzniecība
 Samtbeku ģints

 Atsauces 

 Ārējās saites 

 Mycobank
 Index Fungorum
 Apraksts fungi.lv
 Sugu enciklopēdija
 Boletales.com
 Suede Bolete
 Моховик зеленый
 Concentrations and Bioconcentration Factors of Minerals in Yellow-Cracking Bolete (Xerocomus Subtomentosus)
 LVM sēņotāja ceļvedis, 21.lpp. 

Kategorija:Bekas
Kategorija:Ēdamās sēnes
Kategorija:Stobriņu sēnes